लेकिन बेमिसाल हौसले के धनी रियासत ने अपनी जिद नहीं छोड़ी. वो पिता के इलेक्टॉनिक शॉप में रोज नए-नए रिसर्च करने लगे. उसी लगन और जुनून की देन है कि 8 सालों के बाद उनकी मेहनत रंग लाई और रियासत ने फाइटर जेट की डमी बना डाली. डमी फाइटर प्लेन बनाने वाले रियासत वैसे तो अपनी कोशिश से खुश हैं, लेकिन उनकी ख्वाहिश देश के लिए फाइटर प्लेन बनाने की है. जिसके लिए वो लगातार काम कर रहे हैं. रियासत ने थर्माकोल और अपने हाथों से बनी मोटर के जरिये पानी का जहाज और जेट विमान का मॉडल तैयार किया है.